Georg-Hans Reinhardt

Georg-Hans Reinhardt (1 Mac 1887 – 23 November 1963) adalah seorang panglima perang Jerman dan penjenayah perang semasa Perang Dunia II. Beliau memerintah Tentera Darat Ke-3 Panzer dari tahun 1941 hingga 1944, dan Kumpulan Tentera Darat Tengah pada tahun 1944 dan 1945, mencapai pangkat Generaloberst (Kolonel Jeneral).

Selepas perang, Reinhardt telah dibicarakan di Perbicaraan Pemerintah Tertinggi, sebagai sebahagian daripada Perbicaraan Nuremberg Terkemudian. Beliau telah didapati bersalah kerana jenayah perang dan jenayah terhadap kemanusiaan dan dihukum penjara 15 tahun. Beliau dibebaskan pada tahun 1952.

Perang Dunia II

Dilahirkan pada tahun 1887, Reinhardt berjuang semasa Perang Dunia I. Beliau memerintah Divisyen Ke-4 Panzer semasa Pencerobohan Poland pada September 1939. Selepas itu, Reinhardt telah dikurniakan pingat Knight Cross of the Iron Cross. Dalam Pertempuran Perancis tahun 1940, Reinhardt memerintah Kor XXXXI Panzer.

Operasi Barbarossa

Pada tahun 1941, Reinhardt dan Kor XLI Panzer telah dikerahkan ke Barisan Timur untuk Operasi Barbarossa, iaitu pencerobohan ke atas Soviet Union pada bulan Jun. Pasukannya memimpin kemaraan Kumpulan Tentera Darat Utara ke pinggir Leningrad pada Oktober. Seperti kebanyakan kor Jerman di Barisan Timur, kor Reinhardt melaksanakan jenayah Perintah Komisar. Menurut laporan daripada unit bawahan, perintah itu telah dijalankan secara meluas. Pasukan-pasukan dibawah pemerintahan Reinhardt melaksanakan dasar OKH yang "menghapuskan" penyakit mental; pada Disember 1941 mereka membunuh 10 orang pesakit mental di bandaraya Kalinin Rusia, di atas alasan mereka mengancam keselamatan. Pada 5 Oktober Reinhardt diberi memerintah Tentera Darat Ke-3 Panzer dalam Kumpulan Tentera Darat Tengah dan mengambil bahagian dalam kemaraan ke Moscow, iaitu Operasi Typhoon. Selepas kekalahan Jerman dalam Pertempuran Moscow, ketumbukannya telah ditolak kembali oleh serangan balas Soviet semasa musim sejuk 1941−42.

Operasi anti-partisan
Dari awal tahun 1942 sehingga bulan Jun 1944, Tentera Darat Ke-3 Panzer beroperasi di sekitar Vitebsk dan Smolensk. Di dalam operasi anti-partisan di kawasan itu, pasukan dibawah Reinhardt memusnahkan seluruh masyarakat. Laporan Februari 1943 menyatakan:
Untuk menghalang gerombolan dari menetap semula di wilayah ini, penduduk kampung dan ladang di kawasan ini dibunuh tanpa pengecualian seorang bayipun. Semua rumah dibakar.

Ketumbukan ini terlibat dalam pengusiran orang awam ke kem tahanan. Antara bulan September dan Disember 1943, hampir 4,000 orang awam dipindahkan dari Vitebsk dan kawasan sekelilingnya, kerana mereka disyaki membantu "gerombolan" (tanda petikan dalam laporan asal). Tindakan ini dijalankan dengan kerjasama unit-unit SD; orang awam, termasuk wanita dan kanak-kanak, dipindahkan ke kem tahanan Auschwitz, dimana mereka mati akibat kebuluran dan penganiayaan atau kemudian di bunuh dengan gas beracun.

Pada 26 Mei 1944, Reinhardt dikurniakan darjah Pedang untuk pingat Knight Crossnya. Pada Jun 1944, Panzer Ketiga dan keseluruhan Kumpulan Tentera Darat Tengah telah dipecah belahkan dalam Operasi Bagration Soviet dan ditolak kembali kedalam Poland dan Prusia Timur. Pada 16 Ogos 1944, Reinhardt diberi memerintah Kumpulan Tentera Darat Tengah. Pada bulan Disember, serangan baru Soviet menolak keluar Kumpulan Tentera Darat Tengah dari Poland dan masuk ke utara Prusia. Reinhardt bersara dari tugas aktif pada Januari 1945.

Perbicaraan dan hukuman
Pada Jun 1945, Reinhardt telah ditahan oleh Tentera Darat Amerika Syarikat. Beliau telah dibicarakan dalam Perbicaraan Pemerintah Tertinggi, sebagai sebahagian daripada Perbicaraan Nuremberg Terkemudian. Reinhardt didapati bersalah kerana jenayah perang dan jenayah terhadap kemanusiaan, termasuk pembunuhan dan penindasan tawanan perang Soviet, dan pembunuhan, pengusiran, dan orang awam dijadikan tebusan dalam wilayah taklukan. Beliau telah dijatuhi hukuman penjara 15 tahun, dan meringkuk di Penjara Landsberg. Hukumannya diteliti semula pada Januari 1951, dengan tanpa perubahan. Reinhardt dibebaskan pada tahun 1952 atas alasan simpati.

Dari tahun 1954. Reinhardt bekerja sebagai presiden Gesellschaft für Wehrkunde (Persatuan Sains Ketenteraan), hari ini dikenali sebagai Gesellschaft für Sicherheitspolitik (Persatuan Dasar Keselamatan). Beliau dikurniakan Order of Merit of the Federal Republic of Germany pada tahun 1962.

 Tarikh kenaikkan pangkat 
 Fahnenjunker 25 Mac 1907
 Leutnant - 14 Ogos 1908
 Oberleutnant - 25 September 1914
 Hauptmann - 18 April 1916
 Major - 1 Mac 1925
 Oberstleutnant - 1 Oktober 1931
 Oberst - 1 Februari 1934
 Generalmajor - 1 April 1937
 Generalleutnant - 1 Oktober 1939
 General der Panzertruppe - 1 Jun 1940
 Generaloberst - 1 Januari 1942

Anugerah kebesaran
 Iron Cross (1914) Kelas 2 (14 September 1914) & Kelas 1 (8 Ogos 1915)Thomas 1998, p. 193.
Pingat Semat Iron Cross (1939) Kelas 2 (21 September 1939) & Kelas 1 (2 Oktober 1939)
 Knight Cross berserta Daun Oak dan Pedang
 Knight Cross pada 27 Oktober 1939 selaku Generalleutnant dan Panglima 4. Panzer-DivisionScherzer 2007, p. 620.
 Darjah Daun Oak pada 17 Februari 1942 selaku General der Panzertruppe dan Panglima 3. Panzergruppe
 Darjah Pedang pada 26 Mei 1944 selaku Generaloberst dan Panglima 3. Panzer-Armee
 Great Cross of Merit (24 November 1962)

Rujukan

Petikan

Bibliografi







Pautan luar


Category:Kelahiran 1887
Category:Kematian 1963
Category:Orang Jerman
Category:Jeneral Tentera Jerman
Category:Perang Dunia Kedua
Category:Jenayah perang